text: "Der Passfälscher" er sanna søgan um unga jødan Cioma Schönhaus, sum var grafikari og gjørdi følsk skjøl fyri at flýggja undir krígnum. Filmurin verður sýndur mikukvøldið
text: #000001
text: Cioma Schönhaus er 21 ára gamal jødi, sum eydnaðist at sleppa undan Gestapo í Berlin í 1942. Hann hjálpti eisini øðrum í somu støðu
text: #000002
text: Hvørt ár koma nýggir holocaustfilmar, sum hava ein trúfastan áskoðaraskara kring landið. Hesuferð er tað týski filmurin ”Der Passfälscher”, sum byggir á veruligar hendingar. Filmsfelagið vísir hann mikudagin.Cioma Schönhaus er 21 ára gamal jødi, sum eydnaðist at sleppa undan Gestapo í Berlin í 1942. Hann er grafikari, og sær hvussu væl hann dugir at gera følsk skjøl, serliga pass, til onnur sum flýggja undan nazistunum, og so til sín sjálvs eisini.Søgan, sum kom fram í Frankfurt í 2004, er sjálvævisøgulig, og Schönhaus hevur skrivað hana undir langa heitinum ”Der Passfälscher. Die unglaubliche Geschichte eines jungen Grafikers, der im Untergrund gegen die Nazis kämpfte."
text: #000003
text: Cioma Schönhaus, sum eisini eydnaðist at geva seg út fyri at vera yvirmann í herflotanum, varð føddur í Berlin í 1922 og doyði 92 ára gamal í Sveis í 2015. Umframt søguna ”Der Passfälscher”, sum alment kom út í fjør, hevur hann skrivað ”III nach neun” (1974) og ”Aeschbacher” (2001).Louis Hofmann er føddur í Belgia og vann donsku Bodilvirðislønina í sterka krígsfilminum ”Under sandet” (2015). Hann spælie ungi jødin Cioma Schönhaus, ið gevur søguni og filminum navn - Der Passfälscher.Týska Maggie Peren (f.1974) hevur leikstjórnað filminum, sum varð frumsýndur á filmstevnuni í Berlin í fjør.
text: #000004
text: Filmsfelagið kann útvega undirvísingartilfar til lærugreinina týskt um filmin.
text: #000005